Bukud mung Jesu-Cristo 
Ing makapagligtas 


At manganak yang metung a anak a lalaki, at pamalaguiuwan 
meng Jesus, uling ya ing magligtas king keang balayan karing 
karelang kasalanan. Mateo 1:21 


Uling king lugud na ning Dios king yatu binye ne ing bugtung 
nang Anak, bang detang anggang maniwala kea e la mate nung 
e mika bie lang alang angga. Juan 3:16 


| Jesus sinabi na kea, Aku ing dalan, ing katutuan, at ing bie. 
Alang makalapit king ibpa nung e king pamamilatan ku. 
Juan 14:6 


At alang kaligtasan king ninuman: uling alang aliwang laguiu 
lalam ning banua a miabie karing tau, a king uli na niti miligtas 
tamu. Gawa 4:12 


Uling minuna ku binie kekayu ing tinggap ku naman, king i 
Oristo mete ya para karing kasalanan tamu, agpang king 
kasulatan, at king mikutkut ya, at sinubling mebie king katlung 
aldo agpang king kasulatan: 1 Corinto 15:3-4 


A uli na ning keang daya atin tamung pangaatbus, ing 
kapatawaran karing kasalanan, agpang king pibandian na ning 
keang kalam, Efeso 1:7 


Ating apat a katutwan a dapat tamung lubus aintindian: 
1. Kaluguran naka ning Dios. 


Buri na ing mika bie kang alang angga banua kayabe na. 

Uling king lugud na ning Dios king yatu binye ne ing bugtung nang Anak, 
bang detang anggang maniwala kea e la mate nung e mika bie lang alang 
angga. Juan 3:16 


Buri na ing atin kang masagana at makabaldugan a bie kayabe na. 

Ing mapanako e datang nung e bang manako, at makamate, at manyira: 
Aku dinatang ku bang mika bie la, at bang mika bie lang lalung dakal. 
Juan 10:10 


Sumangid niti, dakal la reng e makaranas king makabaldugan a bie at e la 
makasiguradu nung atin lang bie alang angga uling... 


2. Ing tau makasalanan ya king kalikasan. Inya mikawani ya king Dios. 


Ding sabla mikasala la. 

Uling ding sabla mikasala la, at e la miras king ligaya na ning Dios: 
Roma 3:23 

Uling ing lugud king salapi ya ing uyat ning sablang marok... 

1 Timoteo 6:10 


Ing upa na ning kasalanan ya ing kamatayan. 
Uling ing upa ning kasalanan ya ing kamatayan... Roma 6:23 


Ing bibliya sasabyan na ing adwang uri ning kamatayan: 


e Kamatayan king katawan 
At antimo ing mitakda karing tau ing mate lang misan, at kaibat na niti 
ing pamanukum: Hebreo 9:27 


e Kamatayan espiritual o alang anggang pamikawani king Dios king 
impierno 

Dapot ding matakut, at ding e talasalpantaya, at ding makasumami, at 
ding makamate, at ding makipangalugud, at ding mangkukulam, at ding 
sasamba karing idolo, at ding anggang malaram, mika dake la king 
dayatdayatan malat a milalablab king api at asupri: a iti ya ing kaduang 
kamatayan. Kapahayagan 21:8 


Nung ing tau mikawani ya king Apung Ginu pauli ning kasalanan na, 
nanu ing solusyun king problemang iti? Maralas isipan tamu na ing 
solusyun ila pin deng: relihiyon, mayap a dapat, at mayap a panugali. 


Dapot metung mu ing solusyun ibat king Apung Ginu. 
3. | Jesu Kristo ya ing bukud mung dalan papunta banua. 
Iti ya ing pamagpahayag ning Dios. 


| Jesus sinabi na kea, Aku ing dalan, ing katutuan, at ing bie. Alang 
makalapit king ibpa nung e king pamamilatan ku. Juan 14:6 


Binayaran na ing ganap a parusa para karing kasalanan tamu. 

Uling i Cristo man mete yang misan misan king uli da ring kasalanan, ing 
banal king uli da ring e banal, bang idala na katamu king Dios, mete ya 
king laman, dapot mebie ya king espiritu: 1 Pedro 3:18 

A uli na ning keang daya atin tamung pangaatbus, ing kapatawaran 
karing kasalanan, agpang king pibandian na ning keang kalam: Efeso 1:7 


Atin yang pangaku king bie alang angga. 

Ing maniwala king anak atin yang bie alang angga: at ing e maniwala king 
anak, e na akit ing bie: dapot ing mua na ning Dios manatili kea. 

Juan 3:36 

Uling ing ablas ning kasalanan ya ing kamatayan: oneng ing kalam na 
ning Dios ya ing bie alang angga king pamamilatan nang Jesu-Cristo a 
Guinu tamu. Roma 6:23 


4. Kailangan tamung maniwala kang Jesu-Cristo ban miligtas tamu. 


Ing kaligtasan tamu pauli na ning grasya ning Dios kapamilatan ning 
kasalpantayanan kang Jesu-Cristo. 

Uling king kalam miligtas kayu king pamamilatan na ning 
kasalpantayanan, at iti e king kekayung sarili: iti kalam na ning Dios: 
e king dapat, bang ninuman e ya magmarangal. Efeso 2:8-9 


Uling ing ninumang mamaus king laguiu ning Guinu miligtas ya. 
Roma 10:13 


Panalangin ning Makasalanan 


Ipanalangin yu iti king mitmung kasalpantayanan, 

Guinung Jesus, dakal pung salamat king lugud yu kaku. Pangaku 
ku na makasalanan ku at manyad kung kapatawaran keka. 
Salamat king pangamate mu king krus, pangakutkut, at 
pamanyubling mebie ban bayaran ing sablang kasalanan ku. 
Manalig ku keka bilang Ginu at Talapagligtas ku. Tanggapan ku 
ing regalu mung bie alang angga at isuku ku ing bie ku keka. 
Saupan mu ku ban tuparan ku ing sablang utus mu at maging 
matula ku king akakit mu. Amen. 


Nung atin kang kapanaligan kang Jesu-Cristo, iti ing milyari keka: 


e Ngeni, atin kang bie alang angga kayabe ning Dios. 

At iti ya ing kaburian na nitang mitubud kanaku: king detang 
anggang manakit king anak at maniwala kea mika bie lang alang 
angga: at pasublian keng mie king tauling aldo. Juan 6:40 


e Ding anggang kasalanan mu mibayaran at mipatawaran. 

(milabas, kasalukuyan, daratang) 

Oneng ing taung iti, kaibat nang miyain metung mung ain-sakripisyu 
para karing kasalanan, linukluk ya king wanan na ning Dios: 

Hebreo 10:12 


e Bayu kang lelangan king panimanman ning Dios. Iti ing umpisa ning bayung bie mu. 
Uli na niti, ing ninuman atiu kang Cristo, metung yang bayung lelangan. oini, ding 
anggang bague meguing bayu la. 2 Corinto 5:17 


e Meging anak na ka ning Dios. 
Dapot ding anggang tinanggap kea, dininan nong upaya bang maging anak ning Dios, 
ding maniwala king keang lagiu: Juan 1:12 


Ing mayap a dapat e ya paralan ban miligtas tamu, nune metung yang patune o 
bunga ning kekatamung kaligtasan. 

Uling itamu gewa na katamu, lelangan na katamu kang Oristo Jesus dikil king mayap 
a dapat a sidia nang minuna ning Dios bang lumakad tamu kareti. Efeso 2:10 


Pagpaalan ka ning Ginu! 


